Superman

Superman (angle: Superviro) estas komiksa rolulo, superheroo kreita de Joe Shuster kaj Jerome Siegel. Li ofte estas nomita The Man of Steel (angle: la Ŝtala Viro) aŭ The Man of Tomorrow (angle: la Morgaŭa Viro) Li estas posedaĵo de DC Comics kaj estas la plej fama superheroo, kiu ekzistas.

 Historio 
Superman, kiu naskiĝis en la malproksima planedo Kriptono, nomiĝis « Kal-El », filo de la kriptona sciencisto Jor-El. Jor-El malkovris, ke Kriptono eksplodos, sed neniu kredis lin. Li konstruis raketon kaj lanĉis junan Kal-Elon en kosmon. La raketo surteriĝis proksime de Smallville en Kansaso, kaj ĝin malkovris Jonathan kaj Martha Kent. La paro Kent adoptis la bebon, kaj nomis lin « Clark ». Baldaŭ, Clark malkovris, ke li havas super-povojn. Li havis la povojn de flugo, okulo-laseroj, super-rapideco, frosto-spiro, super-forteco, super-aŭdokapablo,super-vidado, ktp. Kaj, li malkovris, ke mineralo « kriptonito », fragmentoj de lia estinta planedo, kapablis mortigi lin. Clark Kent kreskis, kaj translokiĝis al la urbego de Metropolis, en kiu li iĝis ĵurnalisto por la ĵurnalo Daily Planet (Taga Planedo) kaj kreis la identon de Superman.

Kiel Superman, li batalis ambaŭ regulajn krimulojn kaj superkanajlojn, kiel Metallo, ciborgo enhavanta pecon de kriptonito; Bizarro, neperfekta klonulo de Superman; Kriptona krimulo Generalo Zod; kaj la kvina-dimensia petolemulo S-ro Mxyzptlk. Lia plej granda malamiko estis la obseda malbona bilionulo Lex Luthor. Clark/Superman amikiĝis ankaŭ kun ĵurnalistino Lois Lane, lia estonta edzino, kun fotisto Jimmy Olsen, kaj kun multaj aliaj.

 Ora Epoko (1938–ĉ. 1955) 
Superman unue aperis en Action Comics #1 eldonita dum 1938. Je tiu tempo, li nur havis la super-povojn de super-forteco, super-rapido, kaj nevundebleco, sed li ankoraŭ ne povis flugi. Liaj povoj estis grandigitaj en sekvontaj rakontoj. De la komenco, ĉeestas amo-triangulo de ĵurnalistino Lois Lane kaj liaj du identoj: Superman kaj Clark Kent. Liaj fruaj malamikoj estis gangsteroj kaj aliaj normalaj krimuloj; pli malfrue, li batalis supermaliculojn inkluzive de la Ultra-Humanite kaj Lex Luthor.

 Arĝenta Epoko (ĉ. 1955–1986) 
 Post-Kriza (1986–Nuntempo) 

 Eksteraj ligiloj 
 Oficiala paĝaro  
 Superman Wiki Anglalingva redaktebla enciklopedio pri Superman en Wikia.

Kategorio:Bildstriaj fikciuloj
Kategorio:Filmaj roluloj
Kategorio:Superherooj
Kategorio:Eksterteranoj en fikcio
Kategorio:Roluloj de DC Comics